text: Hjemmehjælper opdager dødsbrand
  23 maj 2018 kl. 09.00
  En hjemmehjælper fandt onsdag formiddag en 73-årig kvinde død et rækkehus i Gram.
  Branden er opstået i kvindens bolig i et rækkehus på Kirkealle i Gram. Det var først, da hjemmehjælperen kort før klokken 10 kom for at lukke sig ind, at det blev opdaget, at der havde været ild i huset. 
  Døre og vinduer var lukkede i lejligheden, så ilden gik ud af sig selv. 
  - Den 73-årige blev fundet død i sin seng i det røgfyldte og stærkt ophedede hus. Der var ingen flammer eller ild tilbage, da hjemmehjælperen opdagede branden. Kvinden er formentlig omkommet ved røgforgiftning, siger vagtchef ved Syd- og Sønderjyllands Politi, Nikolaj Hølmkjær, til TV SYD. 
  Årsagen til brandens opståen skal nu undersøges.
  Klik her og se flere billeder hos Local Eyes.
  